CELEX: 32022D0240
Language: lt
Date: 1645401600000
Title: Tarybos sprendimas (BUSP) 2022/240 2022 m. vasario 21 d. kuriuo iš dalies keičiamas Sprendimas (BUSP) 2016/1693 dėl ribojamųjų priemonių ISIL („Da’esh“) ir „Al-Qaida“ ir su jomis susijusiems asmenims, grupėms, susivienijimams ir subjektams

2022 2 21   
               
               
                  LT
               
               
                  Europos Sąjungos oficialusis leidinys
               
               
                  L 40/21
               
            
         TARYBOS SPRENDIMAS (BUSP) 2022/240
         2022 m. vasario 21 d.
         kuriuo iš dalies keičiamas Sprendimas (BUSP) 2016/1693 dėl ribojamųjų priemonių ISIL („Da’esh“) ir „Al-Qaida“ ir su jomis susijusiems asmenims, grupėms, susivienijimams ir subjektams
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 29 straipsnį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2016 m. rugsėjo 20 d. Taryba priėmė Sprendimą (BUSP) 2016/1693 (1);
                  
               
                     (2)
                  
                  
                     atsižvelgiant į nuolatinę grėsmę, kurią kelia ISIL („Da’esh“) ir „Al-Qaida“ ir su jomis susiję asmenys, grupės, susivienijimai ir subjektai, į Sprendimo (BUSP) 2016/1693 priede pateiktą asmenų, grupių, susivienijimų ir subjektų sąrašą turėtų būti įtraukti dar du asmenys ir dvi grupės;
                  
               
                     (3)
                  
                  
                     todėl Sprendimas (BUSP) 2016/1693 turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimo (BUSP) 2016/1693 priedas iš dalies keičiamas taip, kaip išdėstyta šio sprendimo priede.
         
         
            2 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
         
         
            Priimta Briuselyje 2022 m. vasario 21 d.
            
               
                  Tarybos vardu
               
               
                  Pirmininkas
               
               J. BORRELL FONTELLES
            
         
         
            (1)  2016 m. rugsėjo 20 d. Tarybos sprendimas (BUSP) 2016/1693 dėl ribojamųjų priemonių ISIL („Da’esh“) ir „Al-Qaida“ ir su jomis susijusiems asmenims, grupėms, susivienijimams ir subjektams, kuriuo panaikinama Bendroji pozicija 2002/402/BUSP (OL L 255, 2016 9 21, p. 25).
      
      
         
            PRIEDAS
            Sprendimo (BUSP) 2016/1693 priedas iš dalies keičiamas taip:
            
                        1)
                     
                     
                        antraštinė dalis „A. Asmenys“ pakeičiama taip:
                        
                                    „A.
                                 
                                 
                                    2 ir 3 straipsniuose nurodyti asmenys“;
                                 
                              
                  
                        2)
                     
                     
                        įtraukiami šie asmenys:
                        
                                    „8.
                                 
                                 
                                    Osama MAHMOOD (dar žinomas kaip Ustadh Usama Mahmood, Ousama Mahmood); pilietybė: Pakistano (numanoma).
                                 
                              
                                    9.
                                 
                                 
                                    Sultan Aziz AZAM (dar žinomas kaip Aziz Azam, Sultan Aziz, Sultan Azziz Azzam, Sultan Aziz Ezzam); gimimo data: 1985 m.; gimimo vieta: Afghanistan (Afganistanas); pilietybė: Afganistano.“;
                                 
                              
                  
                        3)
                     
                     
                        papildoma šia antraštine dalimi ir įrašais:
                        
                                    „B.
                                 
                                 
                                    3 straipsnyje nurodytos grupės, susivienijimai ir subjektai
                                    
                                                1.
                                             
                                             
                                                „Al-Qaeda in the Indian Subcontinent“ (AQIS) („Indijos pusiasalio Al-Qaida“) (dar žinoma kaip „Al-Qa’ida in the Indian Subcontinent“, „Qaedat al-Jihad in the Indian Subcontinent“).
                                             
                                          
                                                2.
                                             
                                             
                                                „Da’esh - Hind Province“ („Hindo provincijos Da’esh“) (dar žinoma kaip „Wilayah of Hind“, „Islamic State’s Hind Province (ISHP)“, „IS-Wilayat al-Hind“, „Da’esh - Wilayat al-Hind“).“